част от тях се използват като стимули за подпомагане на производството на възобновяема енергия“. В същата статия е обяснено и че „[п]олитиката [задължението за смесване] обаче също ще повиши субсидиите, изплащани на 19 производители на биогорива, включително Wilmar и Sinar Mas Group. Фондът, известен още като BPDPKS, изчислява, че политиката ще удвои търсенето на биогориво през втората половина на тази година до 2,1 милиона килолитра (50)“.
 (187)
 Поради това Комисията стигна до заключението, че е очевидно намерението на ПИ да подкрепя създаването и развитието на индонезийската промишленост за производство на биодизел.
 б)
 Действия на правителството за развитие на промишлеността за производство на биодизел
 (188)
 ПИ се намесва на пазара на СПМ чрез няколко инструмента с цел да стимулира развитието на промишлеността за производство на биодизел. На първо място, ПИ е въвело система за ограничения на износа (чрез данъци и такси върху износа), която може да се използва като инструмент за понижаване на цените на СПМ в Индонезия в полза на отраслите надолу по веригата, включително производителите на биодизел. На второ място, чрез държавното дружество PTNP ПИ де факто определя изкуствено занижени равнища на цените на СПМ, които другите доставчици на СПМ спазват в съответствие с определената политика за подкрепа на развитието на промишлеността за производство на биодизел. ПИ също така използва други мерки, като преки субсидии за производителите на СПМ, за да гарантира, че те спазват целите на политиката.
 (189)
 Всички тези действия трябва да се разглеждат в по-широкия контекст на насърчаване на развитието на промишлеността за производство на биодизел, например чрез изискванията за задължително смесване, както и чрез създаването на OPPF в полза на производителите на биодизел. На практика ПИ е установило система, която изкуствено създава високо търсене на биодизел чрез задължението за смесване. ПИ е въвело т.нар. „задължение за смесване“ — B20 (51). В рамките на тази програма за редица приложения, като например за обществения транспорт, операторите имат законово задължение да използват като гориво смес от минерално дизелово гориво и биодизел, която съдържа най-малко 20 % биодизел. Това задължение за смесване се предвижда да се увеличи на 30 % в близко бъдеще. Във връзка с това Комисията счете, че при липсата на комбинацията от задължение за смесване и съществуването на OPPF би имало по-малко търсене на биодизел в Индонезия и следователно приходите от продажбата на биодизел неминуемо биха били значително по-ниски.
 (190)
 Поради това въз основа на наличната информация Комисията заключи, че ПИ е въвело набор от мерки за намеса на пазара, за да гарантира конкретен резултат, т.е. че производителите на биодизел се ползват от изкуствено занижени цени на СПМ, което представлява приблизително 90 % от техните производствени разходи.
 в)
 Приетият от ПИ набор от мерки се квалифицира като „каквато и да е форма на подпомагане на доходите/ценова подкрепа“ по смисъла на член XVI от ГАТТ от 1994 г.
 (191)
 Посредством набора от мерки, описан по-горе, ПИ предоставя подпомагане на доходите на промишлеността за производство на биодизел. Регулаторните условия, приети от ПИ, не водят до страничния ефект доставчиците на СПМ да продават тези суровини на производителите на биодизел